**SEKTOR ZA TURIZAM I UGOSTITELJSTVO**

**Pomoćnik ministra**

**Farida Cikotić**

**farida.cikotic@fmoit.gov.ba**

 U Sektoru za turizam i ugostiteljstvo vrše se poslovi koji se odnose na: koordiniranje poslovima u vezi donošenja i provođenja strategije razvoja turizma; predlaganje strateških i dugoročnih planova, projekata i programa u oblasti turizma i ugostiteljstva; izradu nacrta, prijedloga zakona i drugih propisa; provođenja zakonskih i podzakonskih akata iz oblasti turizma i ugostiteljstva, obavljanje poslova vezanih za informatizaciju i izradu registara za Sektor; sudjelovanje u aktivnostima na poslovima suradnje u zemlji i inozemstvu i izrade i vođenja razvojnih programa; koordiniranje poslovima u vezi razvoja turističkih mjesta i područja; praćenje uvjeta privređivanja u turizmu i ugostiteljstvu; učešće u usklađivanju nacionalnog zakonodavstva sa zakonodavstvom EU iz oblasti turističkog i ugostiteljskog razvoja; promociju i praćenje investicija u turizmu i ugostiteljstvu; praćenje propisa koji uređuju pitanje ulaganja i predlaže mjere poticanja investicionih aktivnosti u turizmu i ugostiteljstvu, pružanje informacija investitorima o mogućnostima ulaganja, usmjeravanje i poticanje realizacije razvojnih projekata u turizmu i ugostiteljstvu; koordiniranje poslovima u vezi sa donošenjem i provođenjem sistemskih mjera i mjera tekuće ekonomske politike iz oblasti turizma i ugostiteljstva; koordiniranje poslovima u vezi sa donošenjem i implementacijom strateških planova i programa drugih programa u pravcu unapređenja ljudskih resursa u turizmu i ugostiteljstvu; koordiniranje poslova u vezi sa definiranjem prijedloga mjera za usklađivanje programa obrazovanja sa potrebama turističke privrede i prijedloga mjera i aktivnosti vezano za obrazovanje kadrova sa ciljem rješavanja problema deficitarnih zanimanja u Sektoru turizma i ugostiteljstva.

 (2) Poslovi iz stava 1. ovog člana vrše se u okviru unutarnjih organizacionih jedinica i to:

**Odsjek za turizam**

**Šef odsjeka**

U Odsjeku za turizam obavljaju se poslovi: pripreme i provođenja strategije i politike razvoja turizma, priprema i provođenje strateških i dugoročnih planova, projekata i programa u oblasti turizma; praćenje turističkih tokova na domaćem i inozemnom tržištu, razvijanje i usmjeravanje dugoročnog razvoja turizma u okviru cjelokupnog privrednog sistema, učešće u usklađivanju nacionalnog zakonodavstva sa zakonodavstvom EU iz oblasti turističkog razvoja; promociju i praćenje investicija u turizmu; priprema prijedloga mjera za usklađivanje programa obrazovanja sa potrebama turističke privrede i prijedloga mjera i aktivnosti vezano za obrazovanje kadrova sa ciljem rješavanja problema deficitarnih zanimanja u oblasti turizma; pripreme i provođenje politika razvoja selektivnih oblika turizma; pripreme stručnih podloga za izradu nacrta zakona, prijedloga zakona i drugih propisa iz turizma, provođenje zakonskih i podzakonskih akata iz oblasti turizma, te se obavljaju i drugi poslovi iz djelokruga rada Odsjeka.

**Odsjek za ugostiteljstvo**

**Šef odsjeka**

**Bisera Hotić**

**bisera.hotic@fmoit.gov.ba**

U Odsjeku za ugostiteljstvo obavljaju se poslovi: pripreme i provođenja strategije i politike razvoja ugostiteljstva, praćenje ugostiteljskih tokova na domaćem i inozemnom tržištu, razvijanje i usmjeravanje dugoročnog razvoja ugostiteljstva u okviru cjelokupnog privrednog sistema, pripreme stručnih podloga za izradu zakona i drugih propisa iz oblasti ugostiteljstva, predlažu se mjere za investiranje i otklanjanje prepreka za investiranje u oblasti Infrastrukturnih projekata u ugostiteljstvu, provodi se postupak finansiranja i sufinansiranja projekata iz oblasti ugostiteljstva, kao i nadzor nad realizacijom finansiranih projekata, praćenje donošenja direktiva na nivou EU koje utječu na ugostiteljstvo; usklađivanje pozitivnih pravnih propisa sa propisima EU, vođenje baze podataka evropskih direktiva i smjernica sa neposrednim ili posrednim obavezama za ugostiteljstvo; praćenje politike i uvjeta finansiranja za područje ugostiteljstva iz budžetskih sredstava, kao i raznih međunarodnih izvora finansiranja, uključujući i razne programe EU; učešće u odborima za praćenje IPA programa; provođenje prvostupanjskog upravnog postupka u vezi sa razvrstavanjem, kategorizacijom ugostiteljskih objekata za smještaj; provođenje drugostepenog upravnog postupka;učešće u izradi propisa kojima se uređuju pitanja organizacije, praćenje promocije ugostiteljske djelatnosti u zemlji i inozemstvu.